Suchinthana/ta-wikipedia huggingface dataset:
நரம்பு சிலந்தி நோய்

டிராகுன்குலியாசிஸ் (Dracunculiasis), நோய்க்கு இன்னொரு பெயர் நரம்பு சிலந்தி நோய் (guinea worm disease-GWD). இது நரம்பு சிலந்தியால் ஏற்படும் ஒரு தொற்று.  நரம்பு சிலந்தி வளர்புழு தொற்றுடைய நீர் வாழும் தெள்ளு பூச்சியுள்ள தண்ணீரைப் பருகும் நபர்களுக்கு இந்த நோய்த்தொற்று வருகிறது. ஆரம்பத்தில் நோய் அறிகுறிகள் ஏதும் தெரிவதில்லை . சுமார் ஓராண்டு கழித்து, நோய்வாய்பட்டவருக்கு எரிச்சலுடன் கூடிய ஒரு வலி ஏற்படுகிறது. பொதுவாகப் பெண் புழுக்களால் காலின் கீழ் பகுதி சருமத்தில் கொப்பளங்கள் தோன்றுகிறது. சில வாரங்கள் கழித்து அந்த புழு சருமம் வழியாக வெளியேறுகிறது இந்த காலகட்டத்தில் நடப்பதோ, வேலை பார்ப்பதோ சிரமமாக இருக்கும் . இந்த நோய் காரணமாக இறக்க நேரிடுவது சாதாரணமாக நிகழ்வதில்லை..

காரணம் 
மனிதர்களைத் தவிர வேறு எந்த விலங்கினத்தையும் இந்த புழு நோய் தாக்குவதில்லை . இந்த புழுக்கள் சுமார் 2 மில்லிமீட்டர் அகலம் இருக்கும். முதிர்ந்த பெண் புழுக்கள் 60 லிருந்து 100 மில்லிமீட்டர் நீளத்திலும் இருக்கும். (ஆண் புழுக்கள் மிகவும் நீளம் குறைந்தவையாக இருக்கும்.) மனித உடலுக்கு வெளியே இதன் முட்டைகள் 3 வார காலம் உயிரோடிருக்கும் . . அதற்கு முன்பாகவே நீர் வாழும் தெள்ளு பூச்சிகளால் அவை உண்ணப்படவேண்டும். நீர் வாழும் தெள்ளு பூச்சிகளுக்குள் இந்த வளர்புழுக்கள் நான்கு மாதங்கள் வரை உயிரோடிருக்கும். இவ்வாறு இந்த நோய் ஒரு பகுதியிலுள்ள மனிதர்களிடம் பரவ ஒவ்வொரு ஆண்டும் சில காலம் அந்தப் பகுதியில் தங்கியிருக்க வேண்டும். பொதுவாக இந்த நோய்த்தொற்று, அறிகுறிகளை வைத்து கண்டறியப்படுகிறது..

தடுப்பு மற்றும் சிகிச்சை 
ஆரம்பகால நோய்கண்டறிதல் மூலம் இந்த நோயைத் தடுக்கலாம். மேலும் நோய் தொற்றுள்ளவர் அவரது காயம் அல்லது புண் குடிநீரை மாசுபடுத்தாமல் பார்த்து கொள்ளவேண்டும்.

பிற முயற்சிகள் பின்வருமாறு:
சுத்தமான நீரைப் பெறுவதற்கான வழிமுறைகளை மேம்படுத்தவேண்டும், இல்லையெனில் நீர் சுத்தமாக இல்லாத பட்சத்தில் நீரை வடிகட்டவேண்டும். பெரும்பாலும் துணியால் வடிகட்டுவதே போதுமானது. 
அசுத்தமான குடிநீரிலுள்ள வளர்புழுக்களைக் கொல்ல டெமிபோஸ்என்ற வேதிபொருளைப் பயன்படுத்தி அந்த நீரை நன்னீராக்கலாம்.

இந்த நோய்க்கு மருந்தோ தடுப்பூசியோ கிடையாது. இந்த புழுக்களை மெதுவாக ஒரு குச்சியை அதன் மீது உருட்டி ஒரு சில வாரங்களில் அகற்றலாம். வளர்ந்து வரும் புழுக்களால் ஏற்படும் புண்களில் நுண்ணுயிரி தொற்று ஏற்படும். புழுக்களை அகற்றிய பிறகும் கூட வலி சில மாதங்களுக்கு தொடரலாம்.

நோய்ப்பரவு இயல் மற்றும் வரலாறு 
2013 ஆம் ஆண்டு இந்த நோய் 148 நபர்களைத் தாக்கியதாக அறிவிக்கப்பட்டது. 1986 இல் ஏற்பட்ட பாதிப்புக்களை விட இது பத்து லட்சம் குறைவு. ஆப்ரிக்காவில் 4 நாடுகளில் மட்டுமே இந்த நோய் உள்ளது. 1980 ஆம் ஆண்டு புள்ளி விவரத்தை விட இது 20 நாடுகள் குறைவாகக் கொண்டுள்ளது அதிகமாகப் பாதிப்புள்ள நாடு தெற்கு சூடான். இது முதலாவதாக ஒழிக்கபடும்  ஒட்டுண்ணி நோய் ஆக இருக்கலாம்.

நரம்புச் சிலந்தி நோய் பண்டைய காலத்தில் இருந்தே அறியப்பட்ட ஒன்று. எகிப்திய மருத்துவ குறிப்பான எபர்ஸ் பாப்பிரசில் இந்நோய் குறித்து கி.மு. 1550 ஆம் ஆண்டே  குறிப்பிடபட்டுள்ளது. டிராகுன்குலியாசிஸ் என்ற பெயர் லத்தீன்மொழியில் இருந்து வந்தது  "பறவைநாக துயர்", என்று அதற்கு பொருள். ஆனால் 17 ஆம் நூற்றாண்டில் ஐரோப்பியர்கள் மேற்கு ஆப்ரிக்காவின் கடலோரப் பகுதியான கினி யில் இந்த நோயைக் கண்ட பிறகே நரம்பு சிலந்தி ("guinea worm")  என்ற பெயர் வந்தது.

கினி புழுக்கள் போன்ற வேறொரு இனம் பிற விலங்குகளில் இந்த நோய் ஏற்பட காரணமாக இருக்கிறது.
 இவை மனிதர்களைப் பாதிப்பதில்லை. இது ஒரு புறக்கணிக்கபட்ட வெப்பமண்டலம் சார்ந்த நோய் என்று வகைப்படுத்தபட்டுள்ளது .

மேற்கோள்கள் 

தொற்று நோய்கள்
துரை வைகோ

துரை வைகோ (Durai Vaiko) அல்லது கோபால்சாமி துரை வையாபுரி (பிறப்பு: 2 ஏப்பிரல் 1972) என்பவர் தமிழ்நாட்டைச் சேர்ந்த அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகத்தின் (மதிமுக) நிறுவனர் வைகோவின் மகன் ஆவார். இவர் மதிமுக-வின் முதன்மைச் செயலாளராகவும், கட்சியின் பரப்புரையாளராகவும், கட்சியின் இணையப் பிரிவை வழிநடத்துபவராகவும் உள்ளார்.

இளமைக் காலம் 
இவர் 1972 ஆம் ஆண்டு வைகோ மற்றும் ரேணுகாதேவி ஆகிய தம்பதியர்க்கு மகனாகப் பிறந்தார். சென்னை சின்மயா வித்யாலயா பள்ளி மற்றும் சென்னை கிறிஸ்தவக் கல்லூரியில் படித்தார்

அரசியல் வாழ்க்கை 
இவர் மதிமுக கட்சியின் முக்கியத் தேர்தல் பரப்புரையாளர்களுள் ஒருவராக இருந்தார். மதிமுக கட்சியின் இணையத்தளப் பிரிவிலும் இயங்கி வருபவர். 2014 இந்தியப் பொதுத் தேர்தலின் போது பா.ஜ.க. கட்சிக்கு ஆதரவாகவும் தே.மு.தி.க. கட்சிக்கு ஆதரவாகவும் தேர்தல் பரப்புரையில் இறங்கியவர். இவர் 2014இல் பட்டாசு தொடர்பாக இந்திய மத்திய அரசு விடுத்த புதிய சட்டத்தை எதிர்த்து, சிவகாசியில் உந்துருளி ஊர்வலத்தைத் தொடங்கி வைத்தார். இவர் 2016 தமிழ்நாடு சட்டமன்றத் தேர்தலிலும் மதிமுகவுக்கு ஆதரவாக தேர்தல் பரப்புரை ஆற்றினார். 2021 அக்டோபரில் மதிமுகவின் தலைமைக் கழகச் செயலாளராகப் பதவியேற்றார்.

மக்களவைக்குத் தெரிவு

தொழில்
இவர் "இந்திய புகையிலை குழுமம்" என்னும் நிறுவனத்தில் பங்குத்தொகை வைத்திருக்கிறார். இந்த பங்குத்தொகை விவகாரம் மதிமுகவின் எதிர்த்தரப்புக் கட்சிக்காரர்களால் அதிகம் விமர்சிக்கப்படுகிறது. மேலும் இவர் வீ இரியாலிட்டி (V Realty) தனியார் வரையறுக்கப்பட்டது என்ற நிறுவனத்துக்கு இயக்குநராகவும் உள்ளார்.

மேற்கோள்கள் 

வாழும் நபர்கள்
1972 பிறப்புகள்
தென்காசி மாவட்ட நபர்கள்
மறுமலர்ச்சி திராவிட முன்னேற்றக் கழக அரசியல்வாதிகள்
வினய் கட்டியார்

வினய் கட்டியார் (Vinay Katiyar), ( பிறப்பு: 11 நவம்பர் 1954) இந்தியாவின் உத்தரப்பிரதேசம் மாநிலத்தின் கான்பூரில் பிறந்தவர்.சங்கப் பரிவார் அமைப்புகளில் ஒன்றான விசுவ இந்து பரிசத்தின் இளைஞர் அணியான பஜ்ரங் தளத்தின் நிறுவனத் தலைவராவார். பாரதிய ஜனதா கட்சியின் தேசியச் செயலராகவும் இருந்தவர். மூன்று முறை நாடாளுமன்ற உறுப்பினராக பைசாபாத் தொகுதியிலிருந்து தேர்ந்தெடுக்கப்பட்ட  வினய் கட்டியார், தற்போது  நாடாளுமன்ற மாநிலங்களவை உறுப்பினராக உள்ளார்.

வாழ்வும் பணியும்
குர்மி சமுகத்தைச் சார்ந்த வினய் கட்டியார், சரண் கட்டியார் - சியாம் காளி இணையருக்கு கான்பூரில் பிறந்தவர்.
சங்கப் பரிவாரின் மாணவர் அமைப்பான அகில பாரதிய வித்தியார்த்தி பரிசத்தில் இணைந்த வினய் கட்டியார், உத்தரப்பிரதேச  மாநில அமைப்புச் செயலளராக 1970 முதல் 1974 முடிய இருந்தார்.  பின்னர் 1980இல் ராஷ்டிரிய சுயம்சேவக் சங்கத்தின் முழு நேர ஆர் எஸ் எஸ் பிரச்சாரகராக சேவை செய்தார். ராம ஜென்மபூமி இயக்கத்தை வலுப்படுத்த பஜ்ரங் தளம் என்ற இந்து இளைஞர் அமைப்பை துவக்கி அதன் நிறுவனத் தலைவராகச் செயல்பட்டார்.

பின்னர் 2002ஆம் ஆண்டு முதல் 18 சூலை 2004 முடிய  பாரதிய ஜனதா கட்சியின் உத்திரப் பிரதேச மாநிலத் தலைவராக இருந்த வினய் கட்டியார் 2006ஆம் ஆண்டு முதல் கட்சியின் தேசியச் செயலராகப் பணியாற்றினார்.
10, 11 மற்றும் 13வது நாடாளுமன்ற மக்களவைக்கு, 1991, 1996, 1999 ஆகிய ஆண்டுகளில் பைசாபாத் தொகுதியிலிருந்து  நாடாளுமன்ற உறுப்பினராக தேர்ந்தெடுக்கப்பட்டார். வினய் கட்டியார் தற்போது நாடாளுமன்ற மாநிலங்களவை உறுப்பினராக உள்ளார்.

மேற்கோள்கள்

1954 பிறப்புகள்
இந்திய அரசியல்வாதிகள்
10வது மக்களவை உறுப்பினர்கள்
11வது மக்களவை உறுப்பினர்கள்
13வது மக்களவை உறுப்பினர்கள்
மாநிலங்களவை உறுப்பினர்கள்
உத்தரப் பிரதேச நபர்கள்
வாழும் நபர்கள்
பாரதிய ஜனதா கட்சி அரசியல்வாதிகள்
ராஷ்டிரிய சுயம்சேவாக் சங்கத்தினர்
மீள்வரு தொடர்பு

கணிதத்தில் மீள்வரு தொடர்பு (recurrence relation) என்பது, ஒரு தொடர்முறையின் ஒன்று அல்லது ஒன்றுக்கு மேற்பட்ட சில தொடக்க உறுப்புகள் தரப்பட்ட நிலையில், அத்தொடர்முறையின் பிற உறுப்புகள் அனைத்தையும் தருகின்ற மீள்வரு வரையறையாகவுள்ள சமன்பாடு ஆகும். இதில், முந்தைய உறுப்புகளின் சார்பாக ஒரு தொடர்முறையின் உறுப்புகள் வரையறுக்கப்படுகின்றன.

எடுத்துக்காட்டுகள்

பிபனாச்சி எண்கள்

பிபனாச்சி எண்கள்:

ஃபிபனாச்சி எண்களின் மீள்வரு தொடர்பு:

தரப்படும் தொடக்க எண்கள்:

மீள்வரு தொடர்பைப் பயன்படுத்த:

என பிபனாச்சி எண்கள் ஒவ்வொன்றும் அதன் முந்தைய இரு எண்களின் சார்பாக அமைவதைக் காணலாம்

ஈருறுப்புக் கெழுக்கள்
ஈறுப்புத் தேற்றத்தின் விரிவிலுள்ள உறுப்புகளின் கெழுக்கள் ஈருறுப்புக் கெழுக்கள் எனப்படும். அவை வழக்கமாக எனக் குறிப்படுகின்றன. n பொருட்களிலிருந்து k பொருட்களைத் தேர்ந்தெடுக்கக் கூடிய வழிகளின் எண்ணிக்கையை , தருகிறது.

ஈருறுப்புக் கெழுக்களின் மீள்வரு தொடர்பு:

தரப்படுள்ள தொடக்க மதிப்பு:
. 

இதனைப் பயன்படுத்தி  எனப் பதிலிட்டு ஈருறுப்புக் கெழுக்களைக் காண, அவை பாஸ்கலின் முக்கோணத்தை அமைக்கும்.

 வாய்பாட்டின் மூலமும் ஈருறுப்புக் கெழுக்களைக் காணலாம்.

மேற்கோள்கள்

உசாத்துணை 
 
 
 
 
 Thomas H. Cormen, Charles E. Leiserson, Ronald L. Rivest, Clifford Stein. Introduction to Algorithms, Second Edition. MIT Press and McGraw-Hill, 1990. . Chapter 4: Recurrences, pp. 62–90.

 chapter 7.
  Chapter 9.1: Difference Equations.
 
  at EqWorld - The World of Mathematical Equations.
  at EqWorld - The World of Mathematical Equations.

வெளியிணைப்புகள் 
 
 
 
 Introductory Discrete Mathematics
  OEIS index to a few thousand examples of linear recurrences, sorted by order (number of terms) and signature (vector of values of the constant coefficients)

கணிதம்
இயற்கணிதம்
திரிஷா இல்லனா நயன்தாரா

திரிஷா இல்லனா நயன்தாரா, 2015-ம் ஆண்டு வெளிவந்த ஒரு இந்தியத் தமிழ் நகைச்சுவைத் திகில் திரைப்படமாகும். இத்திரைப்படத்தை ஆதிக் ரவிச்சந்திரன் எழுதி இயக்குகிறார். இப்படத்தில் ஜி. வி. பிரகாஷ் குமார், ஆனந்தி, மனிஷா யாதவ் ஆகியோர் முக்கிய கதாபாத்திரங்களிலும், நடிகை சிம்ரன் துணைக் கதாப்பாத்திரத்திலும் நடித்துள்ளனர்.

நடிகர்கள் 
ஜி. வி. பிரகாஷ் குமார் - ஜீவா 
ஆனந்தி -ரம்யா 
மனிஷா யாதவ்
சிம்ரன்
விடிவி கணேஷ் 
ஆர்யா - சிறப்புத் தோற்றம் 
பிரியா ஆனந்த் - சிறப்புத் தோற்றம் 
யூகி சேது - சிறப்புத் தோற்றம்

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
வயதுவந்தோருக்கான நகைச்சுவைத் தமிழ்த் திரைப்படங்கள் 
பாலியல் நகைச்சுவைத் திரைப்படங்கள்
அறிமுக இயக்குநர் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
ஜி. வி. பிரகாஷ் குமார் நடித்த திரைப்படங்கள்
பிளாட்டினம்(IV) புரோமைடு

பிளாட்டினம்(IV) புரோமைடு (Platinum(IV) bromide) என்பது PtBr4 என்ற மூலக்கூறு வாய்ப்பாடு கொண்டுள்ள ஒரு வேதியியல்  சேர்மமாகும். பிளாட்டினம் மற்றும் புரோமின் தனிமங்கள் சேர்ந்து இச்சேர்மம் உருவாகிறது.

பிளாட்டினம்(IV) புரோமைடும் தங்க(III) புரோமைடும் சேர்ந்த நீர்க்கரைசல் சீசியம் தனிமத்தின் இருப்பைக் கண்டறியும் சோதனைக்குப் பயன்படுத்துகிறார்கள். ஒரு வடிதாளில் பெயர் தெரியாத தனிமத்தின் கரைசல் ஒரு துளியையும் பிளாட்டின தங்க புரோமைடுகளின் மேற்குறிப்பிட்ட கரைசலின் ஒரு துளியையும் இடும்போது சாம்பல் அல்லது கருப்பு நிற கறை தோன்றினால் அது சீசியத்தின் இருப்பைத் தெரிவிப்பதாக கருதப்படுகிறது. இருந்தபோதிலும் இவ்வினைக்கான வினைவழி முறை அறியப்படவில்லை.

மேற்கோள்கள் 

 

பிளாட்டினம் சேர்மங்கள்
புரோமைடுகள்
உலோக ஆலைடுகள்
பிளாட்டினம் குழு ஆலைடுகள்
முத்து மண்டபம்

முத்து மண்டபம் 1963 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி, எம். ஆர். இராதா மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை இராதாமணாளன் எழுதினார்.

பாடல்கள் 
இத் திரைப்படத்துக்கு கே. வி. மகாதேவன் இசையமைத்தார். கண்ணதாசன், எம். கே. ஆத்மநாதன் ஆகியோர் இயற்றிய பாடல்களை டி. எம். சௌந்தரராஜன், பி. சுசீலா ஆகியோர் பாடினார்கள்.

மேற்கோள்கள் 

1963 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
வல்சாடு தொடருந்து நிலையம்

வல்சாடு தொடருந்து நிலையம், இந்தியாவின் மேற்கு இரயில்வே வலயத்துக்கு உட்பட்டது. இது குஜராத்தின் வல்சாடு நகரத்தில் உள்ளது.

முக்கியமான வண்டிகள் 
 12953/54 ஆகஸ்ட் கிராந்தி விரைவுவண்டி
 19019/20 தேராதூன் விரைவுவண்டி
 19023/24 பிரோஸ்பூர் ஜனதா விரைவுவண்டி
 11095/96 அகிம்சா விரைவுவண்டி
 19143/44 லோக் சக்தி விரைவுவண்டி
 19011/12 குஜராத் விரைவுவண்டி
 12925/26 பஸ்சிம் விரைவுவண்டி
 19109/10 குஜராத் குயின்

மேலும் பார்க்க 
 வல்சாடு மாவட்டம்

மேற்கோள்கள்

வல்சாடு மாவட்டம்
இந்தியத் தொடருந்து நிலையங்கள்
வாப்பி தொடருந்து நிலையம்

வாப்பி தொடருந்து நிலையம் குஜராத்தின் வாப்பியில் உள்ள இந்தியாவின் மேற்கு ரயில்வே வலயத்துக்கு உட்பட்ட தொடருந்து நிலையமாகும்.

முக்கியமான வண்டிகள்
 11095/96 அகிம்சா விரைவுவண்டி
 12009/10 அகமதாபாத் சதாப்தி விரைவுவண்டி
 12925/26 பஸ்சிம் விரைவுவண்டி
 12953/54 ஆகஸ்ட் கிராந்தி விரைவுவண்டி
 19011/12 குஜராத் விரைவுவண்டி
 19019/20 தேராதூன் விரைவுவண்டி
 19023/24 பிரோஸ்பூர் ஜனதா விரைவுவண்டி

மேற்கோள்கள்

வல்சாடு மாவட்டம்
குசராத்திலுள்ள தொடருந்து நிலையங்கள்
எஸ். என். தனரத்தினம்

எஸ். என். தனரத்தினம் (இறப்பு: 1993) இலங்கைத் தமிழ்த் திரைப்பட நடிகரும், தயாரிப்பாளரும், இயக்குநரும் ஆவார். பல திரைப்படங்களுக்குக் கதை, வசனம் எழுதியுள்ளார். இலங்கையின் முதலாவது தமிழ்த் திரைப்படமான சமுதாயத்தில் கதாநாயகனாக நடித்தவர்.

வாழ்க்கைச் சுருக்கம்
இலங்கையின் மலையகத்தில் கொஸ்லந்தை எனும் ஊரில் நாராயணசாமி, அமிர்தம்மாள் ஆகியோருக்கு இரண்டாவது மகனாகப் பிறந்தவர் தனரத்தினம். 1970 ஆம் ஆண்டில் வீரகேசரியில் உதவி ஆசிரியராகப் பணியாற்றினார். பகுத்தறிவாளர் ஆபிரகாம் கோவூருடன் இணைந்து பல ஆய்வுகளை நடத்தினார். கோவூரின் ஆய்வுகளைத் தொகுத்து "மனக்கோலம்" என்ற நூலை வெளியிட்டார்.

1962 ஆம் ஆண்டில் வெளியான சமுதாயம் என்ற இலங்கையின் முதல் தமிழ்ப் படத்தில் கதாநாயகனாக நடித்தார். அதன் பின்னர் அவர் பல திரைப்படங்களில் துணைப் பாத்திரங்களில் நடித்தார். கடைசியாக நடித்த படம் சர்மிளாவின் இதய ராகம். இது 1993 இல் வெளிவந்தது.

யசபாலித்த நாணயக்கார என்பவர் இயக்கிய அனுராகம், கீதிகா ஆகிய திரைப்படங்களின் உதவி இயக்குனராக தனரெத்தினம் பணியாற்றினார்.

நடித்த திரைப்படங்கள்
சமுதாயம் (1962)
புதிய காற்று (1975)புதிய காற்று (1975 திரைப்படம்)
நான் உங்கள் தோழன்
நாடு போற்ற வாழ்க
அனுராகம்
தெய்வம் தந்த வீடு
தென்றலும் புயலும், (1978)1978

மேற்கோள்கள்

இலங்கைத் தமிழ்த் திரைப்பட நடிகர்கள்
1993 இறப்புகள்
மலையகத் தமிழ் நபர்கள்
கிழக்கத்திய தொடருந்து மண்டலம் (இந்தியா)

கிழக்கத்திய தொடருந்து மண்டலம் (Eastern Railway (ER)) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் கொல்கத்தாவில் பெர்லீ அரண்மனையில் இருந்து செயற்படுகின்றது. இது நான்கு கோட்டங்களை உள்ளடக்கியது. 
 ஹவுரா
 மால்தா 
 சீல்டா
 ஆசான்சோல்

வரலாறு
1845ல் கிழக்கு இந்திய ரயில்வே நிறுவனம் (EIR) தில்லியையும் கிழக்கு இந்தியாவையும் இணைக்க ஒருங்கிணைக்கப்பட்டது. 15 ஆகத்து 1854ல் முதல் தொடருந்து ஹவுரா மற்றும் ஹூக்லியில் இடையே இயக்கப்பட்டன. முதல் ரயில் 08:30 மணிக்கு ஹவுரா தொடருந்து நிலையத்திலிருந்து புறப்பட்டு 91 நிமிடங்களுக்குப் பிறகு ஹூக்ளியை அடைந்தது. 1 ஜனவரி 1925 அன்று பிரித்தானிய இந்திய அரசு கிழக்கு இந்திய ரயில்வே நிர்வாகத்தினை கையகப்படுத்தியது.

14 ஏப்ரல் 1952ல், கிழக்கத்திய தொடருந்து மண்டலமானது, முந்தைய கிழக்கு இந்தியன் இரயில்வேயின் பிரிவுகளான ஹவுரா, ஆசன்சோல் மற்றும் தானாபூர் மேலும் பெங்கால் நாக்பூர் இரயில்வே முழுவதும்(BNR) மற்றும் முந்தைய பெங்கால் அசாம் இரயில்வேயின் பிரிவான சீல்டா கோட்டம் ஆகிய அனைத்தும் உள்ளடக்கி உருவாக்கப்பட்டது. (இது ஏற்கனவே 15 ஆகத்து 1947ல் கிழக்கு இந்தியன் இரயில்வேயோடு இணைக்கப்பட்டிருந்தது).

1 ஆகத்து 1955ல், பெங்கால் நாக்பூர் இரயில்வேயின்(BNR) தெற்கிலுள்ள சில பகுதிகளான ஹவுரா முதல் விசாகப்பட்டினம் வரை, மத்தியப் பகுதிகளான ஹவுரா முதல் நாக்பூர் வரை மேலும் வடமத்திய பகுதியிலுள்ள கத்னி வரைக்கும் தனியே பிரிக்கப்பட்டு தென்கிழக்கு தொடருந்து மண்டலம் (இந்தியா) உருவாக்கப்பட்டது.

பின்னர் தன்பாத், முகல்சராய் மற்றும் மால்தா ஆகிய மூன்று கோட்டங்கள் உருவாக்கப்பட்டன.

30 செப்டம்பர் 2002வரைக்கும் கிழக்கத்திய தொடருந்து மண்டலமானது ஏழு கோட்டங்களை உள்ளடக்கியதாக இருந்தது. பின்பு 1 அக்டோபர் 2002 முதல் புதிய மண்டலமாக கிழக்கு மத்திய ரயில்வே உருவாக்கப்பட்டது. அது கிழக்கத்திய தொடருந்து மண்டலத்திலிருந்து தானாபூர், தன்பாத், முகல்சராய் ஆகிய கோட்டங்களை பிரித்து உருவாக்கப்பட்டது. தற்போது கிழக்கத்திய தொடருந்து மண்டலம் நான்கு கோட்டங்களை உள்ளடக்கியுள்ளது.

குறிப்புகள்

வெளிப்புற இணைப்புகள்
South Eastern Railway Official Website 

இந்திய இரயில்வே மண்டலங்கள்
1919 வெரோனா காப்ரோனி கா.48 விபத்து

1919 வெரோனா காப்ரோனி கா.48 விபத்து (1919 Verona Caproni Ca.48 crash) 1919, ஆகத்து 2 ஆம் நாளன்று, ஒரு காப்ரோனி கா.48 வகை வானூர்தி இத்தாலியில் உள்ள வெரோனா என்ற இடத்தில் விழுந்து நொறுங்கியது. இந்த வானூர்தியில் பயணித்த அனைவரும் இவ்விபத்தில் இறந்தனர். இறந்தவர்களின் எண்ணிக்கை 14 அல்லது 15 அல்லது 17 ஆக இருக்கலாம் என்று பல்வேறுபட்ட மூலங்களிலிருந்து அறியமுடிகிறது. இது இத்தாலியின் முதல் வணிக வானூர்திப் போக்குவரத்துப் பேரழிவாக அமைந்ததுடன்; தொடக்கக்காலத்தில் ஏற்பட்ட வளியிலும் கனமான வானூர்திப் பேரழிவுகளில் ஒன்றாகும்.

விமான வரலாறு 
காப்ரோனி கா.48 (Caproni Ca.48) வகை வானூர்தியை காப்ரோனி என்ற நிறுவனம்,சொந்தமாக இயக்கிவந்தது. சம்பவத்தன்று 1919 ஆகத்து 2ஆம் திகதி சனிக்கிழமை,உள்ளூர் நேரப்படி காலை 07:30 மணியளவில் இத்தாலியின் தலிடோ (Taliedo) மாவட்டத்தில் உள்ள மிலன் நகரிலிந்து, அந்நிறுவனத்துக்கு சொந்தமான விமான தளத்திலிருந்து வெனிசு நோக்கி புறப்பட்டது.  இவ்வானூர்தியை இத்தாலிய 2 ராணுவ விமானிகள் இயக்கினார்கள், அன்று வெனிசு உள்ளூர் நேரப்படி காலை 09:22 க்கு முதல் பயணமாக வெனிசு விமான தளத்தில் வானூர்தி நன்றாக தரையிறக்கப்பட்டது. அன்று பகல் முழுவதும்,அங்கேயே நிறுத்திவைக்கப்பட்டிருந்த காப்ரோனி கா.48 வானூர்தி அன்று மாலை 05:00 மணியளவில் திரும்பவும் தலிடோ நோக்கி புறப்பட்டது, சிறிது நேரத்தில் வானூர்தி வெரோனா (Verona) விமான தளத்திற்கு மேல் 3000 அடி(910 மீட்டர்) உயரத்தில் கடந்து, பறந்து சென்றுகொண்டிருந்தபோது கட்டமைப்பு தோல்வியின் காரணமாக இறக்கைகள் படபடக்க வானூர்தி செயலிழந்த, அதேநேரம் விமான குழுவினால் எச்சரிக்கை செய்தியளித்தனர், யாவரும் பதட்டமடைந்து வானூர்தி விபத்தாகும் முன்பே குதித்து பலியானார்கள் என்பது குறிப்பிடத்தக்கது. இந்த வானூர்தி விபத்தை பல மக்கள் நேரில் பார்த்ததாக மூலத்தகவல் உள்ளது.

மேற்கோள்கள் 

இத்தாலியில் விபத்துகள்
1919 இல் வானூர்தி விபத்துகளும் நிகழ்வுகளும்
ஐதரசன் அசுட்டட்டைடு

ஐதரசன் அசுட்டட்டைடு (Hydrogen astatide) என்பது HAt, என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இச்சேர்மம்  அசுட்டட்டைன் ஐதரைடு, அசுட்டட்டேன் அல்லது  அசுட்டிடோஐதரசன் என்றும் அழைக்கப்படுகிறது. இச்சேர்மத்தில் அசுட்டட்டைன் அணு ஐதரசன் அணுவுடன் சகப்பிணைப்பாகப் பிணைந்துள்ளது. 
 
ஐதரசன் அசுட்டட்டைடு தண்ணீரில் கரைந்து ஐதரோ அசுட்டடிக் அமிலமாக உருவாகிறது. இவ்வமிலத்தின் பண்புகள் மற்ற நான்கு இருபடி அமிலங்களின் பண்புகளுடன் ஒத்திருக்கின்றன. குறிப்பாக அவை நான்கைக் காட்டிலும் சிறிது வலிமையாகவும் இது உள்ளது. எளிதாக அசுட்டட்டைன் மற்றும் ஐதரசன் தனிமங்களாக சிதைதல், அசுட்டட்டைனின் பல்வேறு ஓரிடத்தான்கள் குறைந்த அரைவாழ்வுக் காலம் கொண்டிருத்தல் போன்ற காரணங்களால் அதிகமாக இவ்வமிலம் பயன்படுத்தப்படுவதில்லை. மேலும், இச்சேர்மத்திலுள்ள அணுக்களின் எலக்ட்ரான் கவர்திறன் கிட்டத்தட்ட சமமாக இருக்கிறது.  அசுட்டட்டைன் அயனியும் எளிதாகக் கவரப்படுவதால் பிரிகையடைதல்  எளிதாகி ஐதரசன் அணு எதிர்மின் சுமையை ஏற்கிறது. எனவே ஐதரசன் அசுட்டட்டைடு மாதிரியால் கீழ்கண்ட வினையில் ஈடுபடமுடிகிறது. 

2 HAt → H+ + At− + H− + At+ → H2 + At2

இதன் விளைவாக தனிம ஐதரசன் வாயுவும் அசுட்டட்டைன் வீழ்படிவாதலும் நிகழ்கிறது. மேலும், ஐதரசன் ஆலைடுகள் அல்லது HX சேர்மங்களின் உருவாதல் வெப்ப அளவுகள் ஆலைடுகளின் தொகுதிகள் அதிகரிக்கும் போது குறைகிறது என்பதை வெளிப்படுத்துகின்றன. அதேநேரம்,  ஐதரயோடிக் அமிலக் கரைசல் நிலைப்புத் தன்மையுடன் காணப்படுகிறது. ஐதரோனியம் – அசுட்டட்டைன் கரைசலானது தண்ணீர்- ஐதரசன் – அசுட்டட்டைன் கரைசலைவிட தெளிவாகக் குறைவான நிலைப்புத் தன்மையே கொண்டுள்ளது. இறுதியாக அசுட்டட்டைன் அணுக்கருவின் கதிர்வீச்சுப்பகுப்பு H-At பிணைப்புகளைத் துண்டிக்கிறது.

அசுட்டட்டைனுக்கு நிலையான ஒரிடத்தன்கள் எதுவும் கிடையாது. அசுட்டட்டைன் 210 மட்டுமே ஓரளவு அதிக நிலைப்புத்தன்மை கொண்ட ஓரிடத்தனாக உள்ளது. இதனுடைய அரைவாழ்வுக் காலம் தோரயமாக 8.1 மணி நேரமாக இருக்கிறது. இதனால் இதனுடைய வேதிச் சேர்மங்களைப் பயன்படுத்துவதில் சிரமங்கள் ஏற்படுகிறது. ஏனெனில் அசுட்டட்டைன் விரைவாக சிதைவடைந்து மற்ற ஓரிடத்தன்களாக மாறிவிடுகிறது.

மேற்கோள்கள் 

 

ஐதரசன் சேர்மங்கள்
அசுட்டட்டைன் சேர்மங்கள்
ஈரணு மூலக்கூறுகள்
துர்கா வாகினி

துர்கா வாகினி (Durga Vahini), விஸ்வ இந்து பரிசத்தின் மகளிர் அணியாகும். 1991இல் துவக்கப்பட்ட துர்கா வாகினியின் நிறுவனத் தலைவர் சாத்வி ரிதம்பரா ஆவார்.  இவ்வமைப்பு பெண்களை இந்து சமயக் கூட்டங்களிலும், கலாசார நடவடிக்கைகளிலும் கலந்து கொள்ள ஊக்கமளிக்கிறது.  பெண்கள் தங்களாகவே முன்வந்து தங்களின் உடல் மற்றும் அறிவு மேம்பாட்டை வளர்த்து, இந்து சமய கலாசாரத்தையும் பண்பாட்டு மரபுகளையும் பேணிக்காக்க  இவ்வமைப்பின் மூத்த தலைவர் கல்பனா வியாஸ் வலியுறுத்துகிறார். இவ்வமைப்பின் நோக்கம் இந்து மக்களின் ஒற்றுமையை நிலைநாட்டவும், சமுக சேவை மூலம் பாதிக்கப்பட்ட குடும்பங்களுக்கு உதவி செய்தலே. 2002 ஆண்டு முடிய இவ்வமைப்பில் உள்ள 8000 உறுப்பினர்களில் 1000 பேர் அகமதாபாத் நகரத்தில் உள்ளனர்.

மேற்கோள்கள்

வெளி இணைப்புகள்
  துர்கா வாகினியின் இணையதளம் 

பெண்களுக்கான அமைப்புகள் 
இந்து சமய அமைப்புகள்
ராஷ்டிரிய சேவிகா சமிதி

ராஷ்டிரிய சேவிகா சமிதி அல்லது தேசிய மகளிர் விருப்பார்வத் தொண்டர்  சங்கம்  (Rashtra Sevika Samiti)  (National Women Volunteers Committee), ஆடவர் அமைப்பான ராஷ்டிரிய சுயம்சேவாக் சங்கத்தின் மகளிர்  பிரிவாகும். இவ்வமைப்பின் நிறுவனத்தலைவர்  இலக்குமிபாய் கேல்கர் . தற்போதைய தலைவர்  வி. சாந்த குமாரி ,  பொதுச்செயலர்   சீதா ஆனந்தம்  ஆவார்கள்.   ராஷ்டிரிய சேவிகா சமிதி அமைப்பை வார்தாவில் 25 அக்டோபர் 1936ஆம் ஆண்டில் துவக்கப்பட்ட்து.இவ்வமைப்பின் குறிக்கோள், இந்துப் பெண்களை ஒருங்கிணைத்து, இந்துத்துவா கொள்கைகள் மூலம் இந்து கலாசாரத்தையும் மரபைகளையும் மற்றும் நாட்டுப் பற்றை வளர்க்கவுமே.

நடவடிக்கைகள்
இந்து மகளிரை உறுப்பினர்களாகக் கொண்ட ராஷ்டிரிய சேவிகா சமதி, இந்திய கலாசாரத்தையும் மரபுகளையும் பேணிக் காக்க செயல்படுகிறது. இதன் உறுப்பினர்கள் சமுக கலாச்சார நடவடிக்கைகளில் ஆர்வமுடன் பங்கெடுக்கின்றனர். மகளிரிடையே சமுக விழிப்புணர்வை வளர்ப்பதுடன், நாட்டுப் பற்றையும் வளர்க்கிறது. இதற்காக இந்தியாவின் பல்வேறு பகுதிகளில் முகாம்களை நடத்துகிறது.
ராஷ்டிரிய சேவிகா சமதி, தன் உறுப்பினர்களுக்கு யோகா, இசை, தேசிய மற்றும் நாட்டுப் பற்றை வளர்க்கும் பாடல்களில் பயிற்சி அளிப்பதுடன் தற்காப்புப் போர்க் கலைகளையும், நாட்டில் செயல்படும் 5215 கிளைகளிலும் (Shakhas)  பயிற்றுவிக்கப்படுகிறது. மேலும் 875 கிளைகளில் அன்றாடம் தற்காப்புப் போர்க் கலையை கற்றுத் தருகிறது.தற்போது இவ்வமைப்பின் உறுப்பினர்களின் எண்ணிக்கை ஒரு இலட்சத்திலிருந்து
பத்து இலட்சமாக உயர்ந்துள்ளது. 
ராஷ்டிரிய சேவிகா சமிதியின் கிளைகள் பத்து வெளிநாடுகளில்,  இந்து சேவிகா சமிதி  எனும் பெயரில் செயல்படுகிறது.
 
இந்தியா முழுவதும், சமயம், சாதி, இனம் பாராது ஏழை மகளிர்க்கு தொண்டு புரிய 475 சேவை மையங்கள் கொண்டுள்ளது. இச்சேவை மையங்கள் மூலம் பள்ளிகள், நூலகங்கள், ஆதரவற்றோர் மையங்கள் மற்றும் கணிபொறி பயிற்சி நிறுவனங்களை செயல்படுகிறது.

ராஷ்டிரிய சேவிக சமதி தன் உறுப்பினர்களுக்கு மூன்று முக்கிய கொள்கைகளை கடைப்பிடிக்க வலியுறுத்துகிறது.
 மாத்துருத்துவம் -  உலகளாவிய தாய்மைப் பண்பை பேனுதல்
 கர்த்துருத்தவம் -  சமூக நடவடிக்கைகளில் திறமையாக பங்கேற்றல்
 நேத்துருத்துவம் -  தலைமைப்பண்பை வளர்த்தல் 

சமுகத்தில் அனைத்து இந்து மகளிரும் தங்கள் சமூகத்தில் புதிய மாற்றங்கள் கொண்டு வரும் ஆற்றல் படைத்தவர்கள் என இவ்வமைப்பு நம்புகிறது.

மேற்கோள்கள்

மேலும் படிக்க
Bacchetta, Paola. Gender in the Hindu Nation: RSS Women as Ideologues.  New Delhi: Women Unlimited, 2004, .

வெளி இணைப்புகள்
Vandaneeya Laxmibai Kelkar - The founder Pramukh Sanchalika of Rashtra Sevika Samiti

பெண்களுக்கான அமைப்புகள் 
ராஷ்டிரிய சுயம்சேவாக் சங்கத்தின் துணை அமைப்புகள்
இந்து விவேக கேந்திரம்

இந்து விவேக கேந்திரம் (Hindu Vivek Kendra  (HVK) , இந்துத்துவா இயக்க கோட்பாட்டின்படி, ராஷ்டிரிய சுயம்சேவாக் சங்கத்தின் துணை அமைப்பாகும். இந்து சமயத்தின் பல்வேறு பிரிவுகளின் அறிஞர்களைக் கொண்ட இயக்கமாகும். சங்கப் பரிவாரின் ஒரு பிரிவாக உள்ளது.

நோக்கங்கள்
இந்து விவேக கேந்திரத்தின் முக்கிய நோக்கங்கள்; 

 இந்துத்துவா கோட்பாட்டை விளக்கும் நூலகங்களை திறப்பது. 
 இந்து சமய அறிஞர்களைக் கொண்டு  இந்துத்துவா கோட்பாட்டை விளக்கும் நூல்களை எழுதி வெளியிடுதல் 
 இந்து சமய நூல்களை ஆய்வு செய்தல் மற்றவர்களுக்கு வழிகாட்டுதல்.  
 இந்துத்துவா நூல்களை இந்தியாவிலும் வெளிநாடுகளிலும் கொண்டு செல்லுதல்

மேற்கோள்கள்

வெளி இணைப்புகள்
hvk.org  இந்து விவேக கேந்திரத்தின் இணையதளம் 

ராஷ்டிரிய சுயம்சேவாக் சங்கத்தின் துணை அமைப்புகள்
கால்சியம்(I) குளோரைடு

கால்சியம்(I) குளோரைடு (Calcium(I) chloride) என்பது CaCl என்ற மூலக்கூற்று வாய்ப்பாடு கொண்டுள்ள வேதிச் சேர்மம் ஆகும். நிலைப்புத் தன்மை இல்லாத ஈரணு மூலக்கூறாக இருக்கும் இச்சேர்மம் இயற்கையாகவே வலிமையான அயனிப் பிணைப்பைப்  பெற்றுள்ளது. கால்சியம்(I) குளோரைடு பகுதிப்பொருளாக உள்ள ஒரு திண்மநிலைப் பொருள் 1953 ஆம் ஆண்டில் கண்டுபிடிக்கப்பட்டதாக அறிக்கை இருக்கிறது. இருந்தபோதிலும் அதற்குப் பின்னர் மேற்கொள்ளப்பட்ட முயற்சிகள் யாவும் தோல்வியிலேயே முடிந்துள்ளன

மேற்கோள்கள் 

கால்சியம் சேர்மங்கள்
குளோரைடுகள்
கார மண் உலோக ஆலைடுகள்
கோவிலூர் ஆதீனம்

கோவிலூர் ஆதீனம் அல்லது கோவிலூர் மடம் காரைக்குடி அருகில் கோவிலூரில் உள்ள ஓரு வேதாந்த மடம். இந்த மடமே பல்வேறு வேதாந்த நூல்களைத் தமிழில் முதன் முதலில் மொழி பெயர்த்ததாக அறியப்படுகிறது.

வரலாறு
இந்த மடம் முதன் முதலில் கோவிலூர் ஆண்டவர்  என்றழைக்கப்படும் முத்துராமலிங்க ஞானதேசிகர் மூலம் தொடங்கப்பட்டது. இந்த மடம் கொற்றவாளீஸ்வரர் கோவில் அருகில் இவரால் அமைக்கப்பட்டது. இவர் இந்தக் கோவிலின் சில திருப்பணிகளை மேற்கொண்டார். இத்திருப்பணி வீரப்ப ஞானதேசிகரால் முடிக்கப்பட்டது. இந்த மடத்தின் அதிபதிகள் நாட்டுக்கோட்டை நகரத்தார் சமூகத்தைச் சேர்நவர்கள்.

செயல்பாடுகள்
 வேத பாடசாலை
 திருமுறைக் கல்லூரி
 சிற்பக் கல்லூரி
 இசைக் கல்லூரி

மேற்கோள்கள்

சைவ ஆதீனங்கள்
சிவகங்கை மாவட்டம்
கொய்யா (மரம்)

கொய்யா (Psidium guajava, common guava) என்பது மத்திய அமெரிக்கா, தென் அமெரிக்கா, கரீபியன் ஆகிய இடங்களை தாயகமாகக் கொண்ட சிறிய மரமாகும். இது இலகுவாக பூச்சிகளால், பொதுவாக தேனீக்களினால் மகரந்தச் சேர்க்கைக்கு உள்ளாகிவிடும்.

மரம் 

இறைச்சியைப் புகைக்க கொய்யா மரம் ஹவாயில் பொதுவாகப் பயன்படுத்தப்படுகிறது. இதன் மரம் பூச்சிகள், பங்கசுத்தாக்கங்களில் இருந்து தடுப்பான விளங்குகிறது. காய்ந்த அடர்த்தியுள்ள 670 kg/m3 உள்ள மரம் நையீரியாவில் கூரை வளையாகப் பயன்படுத்தப்படுகிறது.

உசாத்துணை

வெளி இணைப்பு 

 Guava: a nutritious tropical fruit

மரங்கள்
பழ மரங்கள்
மலேசிய மேலவை

மேலவை (Senate) அல்லது டேவான் நெகாரா (Dewan Negara, மலாய் மொழியில் தேசியப் பேரவை) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். மற்றையது டேவான் ராக்யாட் அல்லது கீழவை அல்லது மக்களவை என அழைக்கப்படுகிறது. 

70 உறுப்பினர்களைக் கொண்ட மேலவையில், மாநிலம் ஒவ்வொன்றிலும் இருந்தும் இருவராக 26 பேர் தேர்ந்தெடுக்கப்படுகின்றனர். இவர்களை விட 44 பேர் மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.

இரு அவைகளும் தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றன. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். ஆனாலும், சட்டமூலம் ஒன்று மேலவையினால் ஏற்றுக் கொள்ளப்படாத பட்சத்தில், அச்சட்டமூலம் ஓராண்டுக்குப் பின்னரே மன்னருக்கு சமர்ப்பிக்கப்படும்.

தற்போதைய நிலை
2015 சூலை 29 இன் படி அரசியல் கட்சிகள் வாரியாக மேலவை உறுப்பினர்கள் வருமாறு::

மேற்கோள்கள்

மலேசிய நாடாளுமன்றம்
பொட்டாசியம் புளோரைடு

பொட்டாசியம் புளோரைடு (Potassium fluoride) என்பது KF என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தயாரிப்பு பயன்பாடுகளுக்காகவும் , வேதியியலுக்காகவும் புளோரைடு அயனிகளை வழங்கக்கூடிய மூலச் சேர்மங்களில் ஐதரசன் புளோரைடுக்கு அடுத்ததாக நிற்பது பொட்டாசியம் புளோரைடு ஆகும். கார ஆலைடான இச்சேர்மம் இயற்கையில் அரிய கனிமமாக விளங்கும் கார்பபைட் வடிவில் கிடைக்கிறது. பொட்டாசியம் புளோரைடு கரைசல்கள் கரையக்கூடிய புளோரோ சிலிக்கேட்டுகளை உருவாக்கும் என்பதால் அவை கண்ணாடியை அரிக்கும் தன்மை கொண்டுள்ளன. ஐதரசன் புளோரைடு பொட்டாசியம் புளோரைடை விட வினைத்திறன் மிக்கது ஆகும்.

தயாரிப்பு 
பொட்டாசியம் கார்பனேட்டை அதிக அளவு ஐதரோ புளோரிக் அமிலத்தில் கரைத்தால் பொட்டாசியம் இருபுளோரைடு கரைசல் கிடைக்கிறது. இக்கரைசலை ஆவியாக்கினால் பொட்டாசியம் இருபுளோரைடு படிகங்கள் தோன்றுகின்றன. இப்படிகங்களை சூடாக்குவதால் பொட்டாசியம் புளோரைடு உருவாகிறது.

 K2CO3 + 4HF → 2KHF2 + CO2↑ + H2O
 KHF2 → KF + HF↑

இவ்வுப்பைத் தயாரிக்க கண்ணாடி அல்லது பீங்கான் பாத்திரங்கள் பயன்படுத்தக்கூடாது. ஐதரசன் புளோரைடு தயாரிப்பது போல வெப்பம் தாங்கும் நெகிழிகள் அல்லது பிளாட்டினம் கலன்கள் பயன்படுத்த வேண்டும். ஏனெனில் பொட்டாசியம் புளோரைடு கண்ணாடி பீங்கான் முதலியவற்றை அரிக்கும் தன்மை கொண்டது ஆகும்.

பயன்கள் 
கரிம வேதியியலில், குளோரோகார்பன்களை புளோரோகார்பன்களாக மாற்றும் வினைகளில் பொட்டாசியம் புளோரைடு பயன்படுகிறது. இவ்வினை பிங்கெல்சிடெய்ன் வினை எனப்படுகிறது. இவ்வகை வினைகளில் பொதுவாக இருமெத்தில் பார்மமைடு, எத்திலீன் கிளைக்கால் மற்றும் இருமெத்தில் சல்பாக்சைடு போன்ற முனைவுக் கரைப்பான்கள் மட்டுமே பயன்படுத்தப்படும்.

முன்பாதுகாப்பு 
புளோரைடு அயனிகளை வழங்கும் மற்ற மூலங்கள் போலவே பொட்டாசியம் புளோரைடும் நச்சுத் தன்மை வாய்ந்ததாகும். மனிதர்களுக்கான இதனுடைய கொல்லும் அளவு குறைவாக இருந்தாலும் இது நச்சுப்பொருளாகவே கருதப்படுகிறது. இதை உட்கொள்வதும் சுவாசிப்பதும் மிகுந்த தீங்கு விளைவிக்கும் செயல்களாகும். தோலின்மீது பட நேர்ந்தால் கடுமையான தீப்புண்களை உருவாக்கும்.

மேற்கோள்கள் 

பொட்டாசியம் சேர்மங்கள்
புளோரைடுகள்
கார உலோகப் புளோரைடுகள்
உலோக ஆலைடுகள்
புளோரின் சேர்மங்கள்
கனிம வேதியியல் சேர்மங்கள்
பாறை உப்பு படிகக் கட்டமைப்பு
பாலகோகுலம்

பாலகோகுலம் (Balagokulam) என்பது சிறுவர்களுக்கான அமைப்பாகும். பாலகோகுலம் 1970ஆம் ஆண்டில் இந்தியாவின் கேரள மாநிலத்தில் துவக்கப்பட்டது.  ராஷ்டிரிய சுயம்சேவாக் சங்கத்தின் துணை அமைப்பாக செயல்படுகிறது. இவ்வமைப்பு 1981இல் கேரளத்தில் பதிவு செய்யப்பட்டு, பின் இந்தியா முழுவதும்  சிறுவர்-சிறுமியர்களிடையே இந்து சமய கலாசாரத்தை பரப்பும் அமைப்பாக  செயல்படுகிறது. இவ்வியக்கத்தின் கிளைகள் ஐக்கிய ராச்சியத்திலும் செயல்படுகிறது.

பாலகோகுலத்தின் குறிகோளுரை  எல்லோரும் சந்தோஷமாக இருக்க வேண்டும்  என்பதே.

மேற்கோள்கள்

வெளி இணைப்புகள்
  பாலகோகுலத்தின் இணையதளம்

ராஷ்டிரிய சுயம்சேவாக் சங்கத்தின் துணை அமைப்புகள்
தேசி

தேசி (Citrus × aurantiifolia) என்பது கிச்சிலி கலப்பின தாவரமாகும். இது சிட்ரஸ் மிக்ராந்தா x சிட்ரஸ் x மெடிகா ஆகிய இனங்களினால் உருவாக இதன் காய்கள் உருண்டையாக 2.5–5 செ.மீ விட்டம் கொண்டிருக்கும். பழுத்ததும் மஞ்சள் நிறமுடைய இது காயாக இருக்கும்போது பச்சை நிறத்தில் இருக்கும். இக்காய்கள் சந்தைப்படுத்துவதற்காக பறிக்கப்படுகின்றன.

உசாத்துணை

வெளி இணைப்புகள் 

 
 Citrus aurantiifolia (Christm.) Swingle  United States Forest Service description
 Key Lime Tree History
 Characterization of limes (Citrus aurantifolia) grown in Bhutan and Indonesia using high-throughput sequencing

மரங்கள்
தத்தோபந்த் பாபுராவ் தெங்காடி

தத்தோபந்த் பாபுராவ் தெங்காடி   அல்லது தெங்காடி  (Dattopant Bapurao Thengadi), (10 நவம்பர் 1920 – 14 அக்டோபர் 2004) இந்துத்துவா கருத்தியல் கொண்ட இந்து த்த்துவ்வாதி, இந்திய தொழிற்சங்கத் தலைவர், மற்றும் சுதேசி விழிப்புணர்வு இயக்கத்தை நிறுவியவர். தெங்காடி, மகாராஷ்டிர மாநிலம், வார்தா மாவட்டம்,  ஆர்வி கிராமத்தில் பிறந்தவர். இறக்கும் வரை ஆர் எஸ் எஸ் இயக்கத்தின் முழு நேரப் பிரச்சாரகராக இருந்தவர்.  . எளிமையான வாழ்வு, கல்வியில் புலமை, ஆழ்ந்த சிந்தனை, எண்ணங்களில் தெளிவு, நம்பிக்கையுடன் கூடிய விடாமுயற்சி, வீரம், இலக்கை அடைவதில் அர்ப்பணிப்பு உணர்வு ஆகிய நற்பண்புகளை, வருங்கால இளைஞர்களுக்கு விட்டுச் சென்றார் தெங்காடி.

நிறுவிய நிறுவனங்கள்
தெங்காடி, பல அமைப்புகளை நிறுவியதுடன் அவைகளை ஆக்கப்பூர்வமாக வளர்த்தெடுத்தார். தெங்காடி நிறுவிய அமைப்புகளில் சில;

 பாரதிய தொழிலாளர் சங்கம், ஆண்டு 1955
 பாரதிய விவசாயிகள் சங்கம், ஆண்டு 1979
 சுதேசி விழிப்புணர்வு இயக்கம் (1991),
  அகில பாரத வித்தியார்த்தி பரிசத்

நாடாளுமன்றத்தில்
தெங்காடிய, 1964 – 1976 முடிய இரண்டு முறை  இந்திய நாடாளுமன்ற மாநிலங்களவை உறுப்பினராக பணியாற்றியவர்.

சொற்பொழிவு
 Youtube Speeches of Dattopant Thengadi

மேற்கோள்கள்

வெளி இணைப்புகள்

 De Facto Official Website- Dattopant Thengadi 
 Swadeshi Jagaran Manch
 Bharatiya Kisan Sangh
 Bharatiya Mazdoor Sangh
 Shri S.Gurumurthy 

இந்திய அரசியல்வாதிகள்
1920 பிறப்புகள்
2004 இறப்புகள்
இருபதாம் நூற்றாண்டு இந்திய அரசியல்வாதிகள்
ராஷ்டிரிய சுயம்சேவாக் சங்கத்தினர்
வாடி சந்திப்பு தொடருந்து நிலையம்

வாடி சந்திப்பு, கருநாடகத்தின் குல்பர்கா மாவட்டத்திலுள்ள வாடியில் உள்ளது.

தொடர்வண்டிகள்
முக்கியமாக தொடர்வண்டிகள்
 12219/20 செகந்திராபாத் மும்பை துரந்தோ விரைவுவண்டி
 12627/28 கர்நாடகா விரைவுவண்டி
 11019/20 கோனார்க் விரைவுவண்டி
 11301/02 உத்யான் விரைவுவண்டி
 12701/02 உசைன்சாகர் விரைவுவண்டி
 12025/26 புனே - செகந்திராபாத் ஜன் சதாப்தி

சான்றுகள்

இணைப்புகள்
   வாடியில் நின்று செல்லும் தொடர்வண்டிகள்

கர்நாடகத் தொடருந்து நிலையங்கள்
குல்பர்கா மாவட்டம்
மரத் தக்காளி

மரத்தக்காளி அல்லது குறுந்தக்காளி (Tamarillo) என்பது உருளைக் கிழங்கு குடும்பத்தைச் சேர்ந்த சிறிய பூக்கும் தாவரம் ஆகும். இது முட்டை வடிவ உண்ணத்தகு பழங்களை விளைவிக்கிறது. மரத்தக்காளியானது ஒரு சிறு மரப்பயிர் ஆகும்.

பரவல் 
இது பெரு நாட்டின் மலைக் கிராமங்களில் இருந்து தோன்றியது. பின்னர் அங்கிருந்து நியூசிலாந்து, பிரேசில், இந்தியா, இலங்கை நாடுகளுக்குப் பரவி பயிரிடப்படுகிறது. இதை தக்காளிக்கு மாற்றாக பயன்படுத்தலாம் என்றாலும்  இது மலைப்பிரதேசங்களில் மட்டுமே வளரக்கூடியது என்பதால், சமவெளிப் பகுதிகளில் பயிரிட முடியாதது. இவை தொடர்ந்து 5, 6 ஆண்டுகள் மகசூல் தரக்கூடியன. இப்பயிர் கடல் மட்டத்தில் இருந்து 1,000 முதல் 7,500 அடி உயரமான இடங்களில் வளர்கிறது. இந்தியாவில் மேற்கு வங்கம், மகாராஷ்டிரா, அசாம், நாகாலாந்து, இமாசலப்பிரதேச மாநிலங்களில் பயிரிடப்படுகின்றது. தமிழ்நாட்டில்  சிறுமலை, கொடைக்கானல், ஊட்டி, தாண்டிக்குடி, கொல்லிமலை உள்ளிட்ட மலைப்பிரதேசங்களில் விவசாயிகள் மரத்தக்காளியை சாகுபடி செய்யத் தொடங்கியுள்ளனர்.

பழம் 
முட்டை வடிவப் பழங்கள் 4-10 செ. மீ நீளமுடையன. அவற்றின் நிறம் மஞ்சள் முதல் செம்மஞ்சள், சிவப்பு, ஊதா எனப் பல உள்ளன. இவை தக்காளியைப் போன்ற சுவைகொண்டதாக உள்ளன. சாதாரண தக்காளி, செடியில் இருந்து பறித்த பழம் ஒரிரு நாளில் அழுகிவிடுகின்றன. ஆனால், மரத்தக்காளி பழங்கள் 7 முதல் 8 நாட்கள் வரை சாதாரணமாக கெடுவதில்லை. குறைந்த சீதோஷ்ண நிலையில் சுமார் 15 நாட்கள் வரை நன்றாக இருக்கும். சாதாரண தக்காளியைப் போல் இதை அப்படியே பயன்படுத்த முடியாது. தோலை சுற்றி கசக்கும் தன்மை இருக்கும். அதனால் தோலை நீக்கிவிட்டு, பயன்படுத்துகின்றனர்.

உசாத்துணை

வெளி இணைப்புகள் 

 Audio interview on NPR: "Getting the Taste of the Tamarillo"
 Tamarillo Growers Association Marketing Page
 Tamarillo Fruit Facts – California Rare Fruit Growers 
 World Conservation Monitoring Centre 1998.  Solanum betaceum. 2006 IUCN Red List of Threatened Species.  Downloaded on 23 August 2007.

பழ மரங்கள்
பழங்கள்
சுதேசி விழிப்புணர்வு இயக்கம்

சுதேசி விழிப்புணர்வு இயக்கம் அல்லது சுதேசி ஜாக்ரன் மன்ஞ் (Swadeshi Jagaran Manch SJM) என்பது இந்துத்துவா கருத்தியல் கொண்ட சங்கப் பரிவாரின்  பொருளாதாரப் பிரிவாகும். இந்திய விடுதலை இயக்கத்திற்குப் பின் காந்தியால் தொடங்கப்பட்ட சுதேசி இயக்கத்தை மீட்டெடுக்க வேண்டி, 22 நவம்பர் 1991-ல் நாக்பூரில் தொடங்கப்பட்டது, சுதேசி விழிப்புணர்வு இயக்கம் ஆகும். 
சுதேசி விழிப்புணர்வு இயக்கத்தின் நிறுவனர் தத்தோபந்த் பாபுராவ் தெங்காடி ஆவார். இவ்வமைப்பின் நோக்கம் இந்தியர்கள் இந்தியாவில் உற்பத்தியான பொருட்களை மட்டுமே வாங்கவும், உள்நாட்டிலேயே பொருட்களை உற்பத்தி செய்துவம், வெளிநாட்டு  பொருட்களை வாங்காமல் இருப்பது குறித்து, இந்திய மக்களிடையே விழிப்பு உணர்வு ஏற்படுத்துவதே.

இவ்வமைப்பின் துணைத் தலைவராக தமிழ்நாட்டைச் சார்ந்த சுவாமிநாதன் குருமூர்த்தி இருந்தார்.

தற்போது தமிழ்நாட்டைச் சார்ந்த திரு. சுந்தரம் அவர்கள் அகில இந்திய தலைவராக இருக்கிறார்.

மேற்கோள்கள்

வெளி இணைப்புகள்
 சுதேசி விழிப்புணர்வு இயக்கதின் இணையதளம் 
 Voice of Dharma

ராஷ்டிரிய சுயம்சேவாக் சங்கத்தின் துணை அமைப்புகள்
திராட்சை

திராட்சை (Vitis vinifera; common grape vine) என்பது திராட்சை பேரினத்திலுள்ள இனங்களில் ஒன்றாகும். இது மெராக்கோ, வட போர்த்துக்கல் முதல் தென் செருமனி மற்றும் கிழக்கில் வட ஈரான் ஆகிய உட்பட்ட மத்தியதரைப் பகுதி, மத்திய ஐரோப்பா, தென்மேல் ஆசியா இடங்களை தாயகமாகக் கொண்டது. தற்போது 5000 முதல் 10,000 வரையான இவ்வினத் திராட்சை வகைகள் உள்ளன. அவற்றில் சில வைன் உற்பத்திக்காக வாணிப முக்கியத்துவம் பெறுகின்றன.

உசாத்துணை 

பழ மரங்கள்
ஐரோப்பியத் தாவரங்கள்
கொண்டாநகரம், திருநெல்வேலி மாவட்டம்

கொண்டாநகரம் இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் பாப்பாகுடி ஒன்றியத்தில் உள்ள ஊராட்சி. இது திருநெல்வேலி (சட்டமன்றத் தொகுதி)யின் கீழே வருகிறது.

இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா இந்துக் கல்லூரி, பேட்டை ஆகும்.

அருகிலுள்ள கிராமங்கள்
பழவூர், திருநெல்வேலி மாவட்டம்
சுத்தமல்லி, திருநெல்வேலி மாவட்டம்

சான்றுகள்

திருநெல்வேலி மாவட்டத்திலுள்ள கிராமங்கள்
சுத்தமல்லி ஊராட்சி

சுத்தமல்லி ஊராட்சி (Suthamalli Gram Panchayat), தமிழ்நாட்டின் அரியலூர் மாவட்டத்தில் உள்ள தா. பழூர் வட்டாரத்தில் அமைந்துள்ளது. இந்த ஊராட்சி, அரியலூர் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

மக்கள்தொகை 
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3922 ஆகும். இவர்களில் பெண்கள் 1990 பேரும் ஆண்கள் 1932  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# ஆலம்பள்ளம்
 புளியன்குழி
 சுத்தமல்லி

சான்றுகள் 

அரியலூர் மாவட்ட ஊராட்சிகள்
த. இ. க. ஊராட்சித் திட்டம்
அரியலூர் மாவட்டத்திலுள்ள கிராமங்கள்
ஜல்லிக்கட்டு (திரைப்படம்)

ஜல்லிக்கட்டு 1987 ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சிவாஜி கணேசன், சத்யராஜ், ராதா ஆகியோர் முக்கிய கதாபாத்திரங்களில் நடித்திருந்தனர். சித்ரா ராமு, சித்ரா லெட்சுமணன் இருவரும் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். இப்படத்தின் பாடல்கள் 1987 ஆகஸ்டு 28 அன்று வெளியாயின.

மேற்கோள்கள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சத்யராஜ் நடித்த திரைப்படங்கள்
மணிவண்ணன் இயக்கிய திரைப்படங்கள்
பழிவாங்குதல் குறித்தான திரைப்படங்கள்
சிவாஜி கணேசன் நடித்த திரைப்படங்கள்
ராதா நடித்த திரைப்படங்கள்
எம். என். நம்பியார் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சார்லி நடித்த திரைப்படங்கள்
புதிய வானம் (திரைப்படம்)

புதிய வானம் 1988-இல் ஆர். வி. உதயகுமார் இயக்கத்தில் வெளிவந்த இந்தியத் தமிழ்த் திரைப்படமாகும். சத்யராஜ், சிவாஜி கணேசன், ரூபினி, கௌதமி ஆகியோர் முக்கியக் கதாபாத்திரங்களில் நடித்திருந்தனர். ஜி. தியாகராஜன், வி. தமிழழகன் ஆகிய இருவரும் இணைந்து தயாரித்த இப்படத்திற்கு ஹம்சலேகா இசையமைத்திருந்தார். இத்திரைப்படம் 1988 சூன் 16 அன்று வெளியானது. 1966-இல் வெளியான அன்பே வா திரைப்படத்தில் இடம்பெற்ற புதிய வானம் புதிய பூமி என்ற பாடலில் இருந்து இப்படத்தின் தலைப்பு உருவானது.

நடிகர்கள் 
சத்யராஜ் - எம். ஜி. ராஜரத்னம் 
சிவாஜி கணேசன் - டிஐஜி பாண்டித்துரை 
ரூபினி - தேவகி 
கௌதமி - மேரி 
விஜயகுமார் - கோச்சா / கோவிந்தன் 
ஜனகராஜ் - பட்டாபி 
ராஜேஷ் குமார் - ஜானி 
நாசர்
சார்லி
ஜெய்கணேஷ் - ஜீவதுரை (சிறப்புத் தோற்றம்)
கே. நட்ராஜ்
பொன்னம்பலம்
ஒரு விரல் கிருஷ்ணா ராவ்
இடிச்சபுளி செல்வராசு
குண்டு கல்யாணம் 
என்னத்த கண்ணையா
எல். ஐ. சி. நரசிம்மன் - சாமுவேல் 
சேது விநாயகம்
பேபி சுஜிதா
குயிலி
டிஸ்கோ சாந்தி
அனுஜா

பாடல்கள் 
இத்திரைப்படத்திற்கு அம்சலேகா இசையமைத்திருந்தார். பாடல் வரிகளை முத்துலிங்கம், கங்கை அமரன், இளந்தேவன், ஆர். வி. உதயகுமார் ஆகியோர் எழுதியிருந்தனர்.

மேற்கோள்கள்

வெளி இணைப்புகள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
சிவாஜி கணேசன் நடித்த திரைப்படங்கள்
கௌதமி நடித்த திரைப்படங்கள்
விஜயகுமார் நடித்த திரைப்படங்கள்
நாசர் நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்
சார்லி நடித்த திரைப்படங்கள்
ஜெய்கணேஷ் நடித்த திரைப்படங்கள்
திருட்டு ஈ (குடும்பம்)

திருட்டு ஈ அல்லது அசிலிடே (Asilidae) என்பது (robber fly) திருட்டு ஈ குடும்பப் பூச்சியாகும். இவை "கொலையாள் ஈ" (assassin flies) எனவும் அழைக்கப்படும். இவை பலமுள்ளவை. இவ் ஈக்கள் குறுகியதும், விறைப்பான உறிஞ்சு குழல்களைக் கொண்டு மேல் தொண்டையால் உறிஞ்சுகின்றன. "திருட்டு ஈ" என்ற பெயர் அவற்றின் மூர்க்கமான உணவை உண்ணும் பழக்கத்தைப் பிரதிபலிக்கின்றன. அவை பொதுவாக மற்றைய பூச்சிகளையே உண்ணுகின்றன. அவ்வேளையில் அவை காத்திருந்து பதுங்கி பூச்சிகள் பறக்கும்போது இரையைப் பிடிக்கின்றன.

உசாத்துணை

வெளி இணைப்புகள்

பூச்சிகள்
படைவீரன் ஈக்கள்

படைவீரன் ஈக்கள் அல்லது போர்வீரன் ஈக்கள் (soldier flies; Stratiomyidae; கிரேக்க மொழியில்  - படைவீரன்;  - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.

உசாத்துணைகள்

வெளி இணைப்புகள் 

Tree of Life: Stratiomyidae
Picture gallery from Diptera.info 195 photographs
 Picture gallery from BugGuide
 Family Stratiomyidae at EOL Images. Flowers visited by adults.
Pest Information Wiki 

பூச்சிகள்
வர்க்கலா தொடருந்து நிலையம்

வர்கல தொடருந்து நிலையம் (Varkala Railway station) என்பது இந்தியாவின் கேரளா மாநிலத்தின், திருவனந்தபுரம் மாவட்டம், வர்க்கலயில் அமைந்துள்ள அமைந்துள்ள ஒரு தொடருந்து நிலையமாகும்.

நின்று செல்லும் வண்டிகள் 
விரைவுவண்டிகள்

பயணியர் வண்டிகள்

சான்றுகள்

மேற்கோள்கள்

திருவனந்தபுரம் மாவட்டம்
இந்தியத் தொடருந்து நிலையங்கள்
உலகம் பிறந்தது எனக்காக

உலகம் பிறந்தது எனக்காக (Ulagam Pirandhadhu Enakkaga) 1990ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்தியத் தமிழ்த் திரைப்படமாகும். ஏவிஎம் புரொடக்சன்சு தயாரித்த இப்படத்தில் சத்யராஜ், கௌதமி, ரூபினி, சரண்யா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு ஆர். டி. பர்மன் இசையமைத்திருந்தார். தமிழக அரசின் சிறந்த கலை இயக்குநருக்கான விருது இப்படித்தின் கலை இயக்குநர் சலாமுக்கு வழங்கப்பட்டது.

நடிகர்கள்
 சத்யராஜ்- கோட்டர் கோவிந்தன்,ராஜாவாக 
 கௌதமி 
 ரூபினி 
 சரண்யா- கோட்டர் கோவிந்தன் சகோதரியாக 
 ஸ்ரீவித்யா- கோட்டர் கோவிந்தன் தாயாக 
 சோ ராமசாமி 
 கவுண்டமணி- சுத்தி ஜோசியர் போன்ற
 செந்தில் 
 ஆனந்தராஜ் 
 மனோரமா 
 டிஸ்கோ சாந்தி 
 லலிதா குமாரி 
 கே.எஸ்.ஜெயலட்சுமி
 பத்மா
 ஜெய்கணேஷ் 
 திலீப் 
 இராமி ரெட்டி - (நாசர் பின்னணிக்குரல்)
 சின்னி ஜெயந்த் 
 சார்லி 
 லூசு மோகன் 
 ஒரு விரல் கிருஷ்ணா ராவ் 
 டைப்பிஸ்ட் கோபு 
 குமரிமுத்து 
 குள்ளமணி

பாடல்கள் 
இத்திரைப்படத்திற்கு ஆர். டி. பர்மன் இசையமைத்தார். அனைத்துப் பாடல்களையும் வைரமுத்து இயற்றியுள்ளார்.

மேற்கோள்கள்

வெளி இணைப்புகள் 
 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
எஸ். பி. முத்துராமன் இயக்கிய திரைப்படங்கள்
கௌதமி நடித்த திரைப்படங்கள்
ஸ்ரீவித்யா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
மனோரமா நடித்த திரைப்படங்கள்
எஸ். பி. பாலசுப்பிரமணியம் இசையமைத்த தமிழ்த் திரைப்படங்கள்
ஜெய்கணேஷ் நடித்த திரைப்படங்கள்
சார்லி நடித்த திரைப்படங்கள்
குமரிமுத்து நடித்த திரைப்படங்கள்
ஆனந்த் ராஜ் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
அல்பாபெற்று

அல்பாபெற்று அல்லது ஆல்பாபெட் (Alphabet) என்பது கூகுளால் அமைக்கப்பட்ட ஒரு நிறுவனமாகும். இது கூகுள் உட்பட, கூகுளுக்குச் சொந்தமாகவிருந்த நிறுவனங்களை நேரடியாகச் சொந்தமாக்கிக் கொண்ட ஒரு பொறுப்பு நிறுவனமும் கூட்டுக்குழுமமும் ஆகும். இந்நிறுவனம் கலிபோர்நியாவை அடிப்படையாகக் கொண்டு இயங்கி வருகின்றது. கூகுளின் இணையமைப்பாளர்களான இலாரி பேச்சு, சேர்சி பிரின் ஆகிய இருவரும் இந்நிறுவனத்திற்குத் தலைமை தாங்குகின்றனர். இதன் முதன்மைச் செயல் அதிகாரியாகப் பேச்சும் தலைவராகப் பிரினும் பணியாற்றுகின்றனர். பேச்சுக்குப் பதிலாக, கூகுள் நிறுவனத்தின் முதன்மைச் செயல் அதிகாரியாகச் சுந்தர் பிச்சை பொறுப்பேற்றுள்ளார்.

மேற்கோள்கள்

வெளி இணைப்புகள்
 

கூகுள்
அஷ்பகுல்லா கான்

அசுபகுல்லா கான் (Ashfaqulla Khanju, ) 22 அக்டோபர் 1900 - 19 திசம்பர்  1927   1926ல் நடந்த கக்கோரி இரயில் கொள்ளை போன்றவற்றால் அதிகம் அறியப்பட்ட ஓர் இந்திய விடுதலைப் போராளி.

இளமைப்பருவம்
அஷ்பகுல்லா கான்  22 அக்டோபர் 1900ல் உத்திரபிரதேச மாநில சாசகான்பூரில் ஷபிகுல்லா கான் மற்றும் மஜ்ஹூருன் நிசா ஆகியோருக்கு மகனாகப் பிறந்தார்.

மேற்கோள்கள்

 Sharma Vidyarnav Yug Ke Devta: Bismil Aur Ashfaq 2004 தில்லி Praveen Prakashan 
 RESEARCH REFERENCE AND TRAINING DIVISION, Vol.No. XLIV 2 January 2001 B. No.26 

1900 பிறப்புகள்
1927 இறப்புகள்
இந்திய விடுதலைப் போராட்ட வீரர்கள்
இந்தியாவில் தூக்கிலிடப்பட்டவர்கள்
இந்தியப் புரட்சியாளர்கள்
இந்திய முஸ்லிம்கள்
20-ஆம் நூற்றாண்டு பிரித்தானிய இந்தியாவில் தூக்கிலிடப்பட்டவர்
அரசினர் ஆடவர் கலைக் கல்லூரி, நந்தனம்

அரசினர் ஆடவர் கலைக் கல்லூரி, நந்தனம் (Government Arts College for Men, Nandanam), சென்னையின் நந்தனம் பகுதியில் அமைந்துள்ள தன்னாட்சி பெற்ற  அரசு ஆடவர் கலைக் கல்லூரி ஆகும்.  இக்கல்லூரி 18ஆம் நூற்றாண்டின் மத்தியில் மதரசா  பள்ளியாகத் துவக்கப்பட்டது. 1901இல் இசுலாமிய மாணவர்களை இலக்காகக் கொண்டு கல்லூரியாக மேம்படுத்தப்பட்டது. இந்நிலையில் 1948ஆம் ஆண்டிலிருந்து அரசுக் கல்லூரியாக அனைத்து சமயத்தினரும் கற்கும் விதமாக உருமாறியது.

பாடத் திட்டங்கள்
இக்கல்லூரியில்  கலை, அறிவியல் மற்றும் வணிகத் துறைகளில் பட்டப்படிப்பு மற்றும் பட்ட மேற்படிப்பு பாடத்திட்டங்கள் வழங்கப்படுகின்றன. கலைத்துறை பட்டப்படிப்புகளில் தமிழ் இலக்கியம், ஆங்கில இலக்கியம், வரலாறு, பொருளியல் மற்றும் புதியதாக துவங்கப்பட்டுள்ள வணிக மேலாண்மையில் பட்டப்படிப்புகள்  உள்ளன. அறிவியல் துறையில் கணினியியல், கணிதம், இயற்பியல், வேதியியல், தாவரவியல் மற்றும் உயிரித் தொழில்நுட்பம், மற்றும் விலங்கியல் என ஆறு பட்டப்படிப்புக் கல்வித்திட்டங்கள் உள்ளன. வணிகத்துறையில் வணிக இளங்கலைப் பட்டமும் நிறுவன செயலர் பணிக்கான கல்வித்திட்டமும்  கற்பிக்கப்படுகின்றன. மேற்படிப்பு கல்வித்திட்டங்களில் வணிக/அறிவியல் முதுகலை திட்டங்களைத் தவிர நீர் வேளாண்மையிலும் பாடத்திட்டம் உள்ளது. புதியதாக  கணிதத்திலும் கணி அறிவியலிலும் முதுகலைப் பட்டப்படிப்பு பாடங்களை வழங்கத் தொடங்கியுள்ளது. விலங்கியல் துறை முனைவர் பட்டத்திற்கான ஆய்வுகளை வழங்குகின்றது.

இருபாலர் கல்லூரி
தமிழக அரசின் உயர்கல்வித் துறையின் அறிவிப்பின்படி, 2024-25ஆம் கல்வியாண்டு முதல் மகளிரும் இளங்கலைப் பட்டப்படிப்பை கற்றுக் கொள்ளும் பொருட்டு, ஆடவர் கல்லூரியாக செயல்பட்டு வந்த இக்கல்லூரி இருபாலர் கல்லூரியாக பரிணாமம் பெற்று, 'நந்தனம் அரசு கலைக் கல்லூரி' என்ற பெயர் மாற்றம்  பெற்றுள்ளது.

மேற்சான்றுகள்

சென்னையில் உள்ள பல்கலைக்கழகங்களும் கல்லூரிகளும்
சென்னை மாவட்டத்திலுள்ள அரசினர் கலைக் கல்லூரிகள்
ஜான் பாஸ்டல்

ஜான் பாஸ்டல் என்பவர் ஒரு அமெரிக்க கணினி அறிவியல் மேதை ஆவார். இணையம் என்னும் வடிவத்திற்கு வித்திட்டவர் இவரேயாவார். இவர் இணையத்தின் கடவுளாக அறியப்படுகின்றார்.  உலகெங்கும் உள்ள கணினிச் செயதிகளை இணைக்கும் வழி முறைகளை கண்டுபிடிப்பதில் முதல் செயல் வடிவத்தைகொடுத்தார். முக்கியமாக இவர் கொடுக்கும் தகவலை பதில் அளிப்பது என்ற அமைப்பில் கண்டுபிடித்தார். இவர் ஆகஸ்ட் ஆறாம் தேதி 1943 வருடத்தில் அமொிக்காவில் பிறந்தார். இவர் இயற்பியல் படித்து கணினி இனையதளத்தை வடிவமைப்பதில் சிறப்பாக செயல்பட்டார். 1998 அக்டோபர் 16 ம் நாள் இறந்தார்.

மேற்கோள்கள்

வெளி இணைப்புகள்

 postel.org Research center at USC/ISI created in his honor.

1943 பிறப்புகள்
1998 இறப்புகள்
பொண்ணு வீட்டுக்காரன்

பொண்ணு வீட்டுக்காரன் (Ponnu Veetukkaran)  1999 ஆவது ஆண்டு சனவரி மாதம் 15 ஆம் தேதி பி. வாசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும்.சத்யராஜ், பிரீத்தா விஜயகுமார் ஆகியோர் முக்கிய கதாபாத்திரங்களில் நடித்த இப்படத்தில் விஜய் ஆதிராஜ், கவுண்டமணி, விஜயகுமார், ராதாரவி ஆகியோர் துணைக்கதாபாத்திரங்களில் நடித்திருந்தனர். இத்திரைப்படம் 1999 சனவரி மாதத்தில் வெளியானது.

நடிகர்கள் 
சத்யராஜ்
பிரீத்தா விஜயகுமார்
ராதாரவி
கவுண்டமணி
விஜயகுமார்
ராஜீவ்
நிழல்கள் ரவி
கே. எஸ். ரவிக்குமார்
விஜய் ஆதிராஜ்
குஷ்பூ (சிறப்புத் தோற்றம்)

பாடல்கள் 
இப்படத்திற்கு இளையராஜா இசையமைத்திருந்தார்.

மேற்கோள்கள்

வெளி இணைப்புகள் 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சத்யராஜ் நடித்த திரைப்படங்கள்
பி. வாசு இயக்கிய தமிழ்த் திரைப்படங்கள்
ராதாரவி நடித்த திரைப்படங்கள்
கவுண்டமணி நடித்த திரைப்படங்கள்
விஜயகுமார் நடித்த திரைப்படங்கள்
நிழல்கள் ரவி நடித்த திரைப்படங்கள்
குஷ்பூ நடித்த திரைப்படங்கள்
பொன்ராஜ் வெள்ளைச்சாமி

பொன்ராஜ் வெள்ளைச்சாமி (Ponraj Vellaichamy) இந்திய மத்திய மற்றும் மாநில அரசுகளின் பொதுக் கொள்கைத் தயாரிப்பாளர் ஆவார். இவர் இந்திய முன்னாள் குடியரசுத்தலைவர் ஆ. ப. ஜெ. அப்துல் கலாமின்  தனிப்பட்ட செயலாளர்(PA)பணியாற்றியவர். அப்துல் கலாம் ஐயாவின் மாற்றத்திற்கான விஞ்ஞாபனம் (Manifesto for Change) என்ற புத்தகத்தை 2014 இல் எழுதியுள்ளார்.

நூலாக்கப் பணிகள் 
அப்துல் கலாம் கடைசியாக எழுதி முடிக்காமல் விட்டுச் சென்ற புயலைத் தாண்டினால் தென்றல் என்ற நூலை எழுதி முடிக்கும் பணியை பொன்ராஜ் மேற்கொண்டார்.

அப்துல் கலாம் முதன்மை ஆசிரியராக பணியாற்றிய நூறுகோடித் துடிப்புகள் (Billion Beats) என்ற மாதாந்திர இதழின் ஆசிரியர் குழுவிலும் இணைந்து பொன்ராஜ் பணியாற்றினார்.

இந்தியாவின் குறிப்பிட்ட 15 மாநிலங்களின் வளர்ச்சியைத் திட்டமிட, அப்துல் கலாம் தொகுத்து வழங்கிய வளமைக்கான வழிகள் என்னும் தொகுப்பின் இணை ஆசிரியராகவும் பணியாற்றினார்.

அரசியல் நுழைவு 
அரசியலில் ஈடுபட்டு பணியாற்ற இருப்பதாக 27 பிப்ரவரி 2016 அன்று பொன்ராஜ் அறிவித்தார். இவர் 2021 மார்ச் 3 ஆம் நாள் அன்று நடிகரும், மக்கள் நீதி மய்யம் கட்சியின் தலைவருமான கமல்ஹாசன் முன்னிலையில் அக்கட்சியில் இணைந்தார். இவர் மக்கள் நீதி மய்யம் கட்சியின் துணைத் தலைவராகவும் நியமிக்கப்பட்டார்.

மேற்கோள்கள் 

இந்திய அரசு அதிகாரிகள்
விருதுநகர் மாவட்ட நபர்கள்
குண்டலி ஆறு

குண்டலி ஆறு (Kundali River), மராட்டியத்தில் அமைந்துள்ள மேற்குத் தொடர்ச்சி மலைப்பரப்பில் உள்ள குண்டலி மலையில் தோன்றும் ஆறு ஆகும். இது பீமா ஆற்றின் மேல் பாசனப்பரப்பில் பாய்கிறது.

Reference notes

மேற்கோள்கள்

மகாராஷ்டிரம் புவியியல் தொடர்பான குறுங்கட்டுரைகள்
மகாராட்டிர ஆறுகள்
மலபார் போலீஸ்

மலபார் போலீஸ் (Malabar Police)  என்பது 1999ஆவது ஆண்டு ஆகத்து மாதம் 6 ஆம் தேதியில்  பி. வாசுவின் இயக்கத்தில் வெளியான திகில் கலந்த நகைச்சுவைத் தமிழ்த் திரைப்படமாகும்.சத்யராஜ், குஷ்பூ, அப்பாஸ், மும்தாஜ் ஆகியோர் முக்கிய கதாபாத்திரங்களில் நடித்திருந்தனர். இப்படம் சாந்தி வாசுதேவன் தயாரிப்பில் எஸ். ஏ. ராஜ்குமார் இசையமைப்பில் 1999 ஆகஸ்டு 6 அன்று வெளியானது. கவிஞர் நா. முத்துக்குமாருக்கு இது முதல் படமாகும்.

நடிகர்கள் 
சத்யராஜ் - சின்னசாமி / ராமசாமி 
குஷ்பூ - சின்னசாமியின் மனைவி 
அப்பாஸ் - ராஜா 
மும்தாஜ் - ஜூலி 
சிவகுமார் - நாகராஜ் 
கவுண்டமணி - கோவிந்தராஜன் (கோவிந்து)
விஜயகுமார் - காவல் ஆய்வாளர் 
ஜெய்கணேஷ் - சிவசங்கர் 
ஆனந்தராஜ் - வரதப்பன் 
ஆனந்த் - ஆனந்த் 
இந்து - ஆனந்தின் மனைவி 
வினு சக்ரவர்த்தி - மேகநாதன் 
மோகன் ராமன் - ராஜாவின் தந்தை 
ஹேமந்த் ராமன் 
ரவிக்குமார் 
பிரதாபசந்திரன்
தம்பி ராமையா - பெருமாள் 
லட்சுமி ரத்தன் 
சிஸ்சர் மனோகர் 
தளபதி தினேஷ்
மகாநதி சங்கர்

மேற்கோள்கள்

வெளி இணைப்புகள் 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
பி. வாசு இயக்கிய தமிழ்த் திரைப்படங்கள்
சிவகுமார் நடித்த திரைப்படங்கள்
கவுண்டமணி நடித்த திரைப்படங்கள்
விஜயகுமார் நடித்த திரைப்படங்கள்
குஷ்பூ நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
தம்பி ராமையா நடித்த திரைப்படங்கள்
ஜெய்கணேஷ் நடித்த திரைப்படங்கள்
கல்யாண கலாட்டா

கல்யாண கலாட்டா (Kalyana Galatta) 1998 ஆவது ஆண்டில் ஆகத்து மாதம் முதல் தேதியன்று ராஜ்கபூர் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், மந்த்ரா, குஷ்பூ ஆகியோர் முக்கிய கதாபாத்திரங்களில் நடித்திருந்தனர். யுவன் சங்கர் ராஜாவின் இசையமைப்பில், பி. லெனின், வி. டி. விஜயன் படத்தொகுப்பில் ராஜரத்னத்தின் ஒளிப்பதிவில் உருவான இத்திரைப்படம் 1998 ஆகஸ்டு 1 அன்று வெளியானது. யுவன் சங்கர் ராஜா இத்திரைப்படத்திற்கு இசையமைத்தார்.

நடிகர்கள் 
 சத்யராஜ் - ராஜகோபாலன்
 மந்த்ரா - பூஜா 
 குஷ்பூ - ஜெனீபர் 
 எஸ். வி. சேகர்
 மணிவண்ணன்
 ஆர். சுந்தர்ராஜன்
 வினு சக்ரவர்த்தி
 கே. ஆர். வத்சலா
 ஆனந்தராஜ்
 மிதுன் சக்கரவர்த்தி - (சிறப்புத் தோற்றம்)

மேற்கோள்கள்

வெளி இணைப்புகள் 
 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்